FK Radnik Bijeljina
Fudbalski klub Radnik Bijeljina je fudbalski klub iz Bijeljine, Bosna i Hercegovina. Takmiči se u Premijer ligi Bosne i Hercegovine. Osnovan je 14. juna 1945. Svoju prvu promociju u Premijer ligu je izborio u sezoni 2004–05, nakon osvajanja šampionske titule u Prvoj ligi Republike Srpske. Prvu sezonu u najvišem rangu je završio na 13. mjestu, da bi naredne sezone ispao u niži rang. U sezoni 2011–12, osvaja svoju treću titulu u Prvoj ligi Republike Srpske, čime ponovo ostvaruje plasman u Premijer ligu. Najveći uspjeh kluba je osvajanje Kupa Bosne i Hercegovine u sezoni 2015–16.